Diari Oficial de la Generalitat Valenciana


Sumari del DOGV 4389, del 29-11-2002 (2002/12412)

ACORD de 3 d'octubre de 2002, de la Comissió Territorial d'Urbanisme d'Alacant, relatiu a la modificació puntual núm. 15 del Pla General municipal de Sant Vicent del Raspeig. Canvi d'ús en UA-48.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4389

Data del DOGV
:   29-11-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/12173


Data del document
:   03-10-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Sant Vicent del Raspeig
    * pla d'urbanisme

ACORD de 3 d'octubre de 2002, de la Comissió Territorial d'Urbanisme d'Alacant, relatiu a la modificació puntual núm. 15 del Pla General municipal de Sant Vicent del Raspeig. Canvi d'ús en UA-48. [2002/12894]
  
Vist l'expedient de referència i segons els antecedents i consideracions següents,
  
Antecedents de fet
  
Primer
  
El projecte es va sotmetre a informació pública durant un mes per mitjà d'un Acord plenari de l'Ajuntament del dia 25 d'abril de 2001, i es va publicar l'anunci en el Diari Oficial de la Generalitat Valenciana de 17 de maig de 2001, i en un dels diaris de major difusió provincial el dia 3 de maig del mateix any. Durant el pertinent període d'exposició pública, no es van presentar al·legacions. El projecte es va aprovar provisionalment pel Ple de l'Ajuntament en data 25 de juliol de 2001. I posteriorment, per mitjà d'un nou Acord, el dia 26 de juny de 2002, s'introduïxen noves rectificacions, d'acord amb l'informe emés per la Conselleria competent en comerç.
  
Segon
  
La documentació està integrada per plans modificats per a la seua refosa i breu memòria explicativa i justificativa.
  
Tercer
  
L'objecte del projecte que s'examina és la modificació de l'instrument de planejament vigent per a canviar la qualificació d'un àmbit de sòl urbà de 3.821 m² que passa de la qualificació UP 2-a (unifamiliar planificada, nivell de compatibilitat d'usos a) a la UP 2-b (unifamiliar planificada, nivell de compatibilitat d'usos b) amb la finalitat de poder destinar les parcel·les de l'àmbit a usos comercials, permesos en el nivell b.
  
Quart
  
Consten en l'expedient l'informe de la Conselleria competent en indústria i comerç, de data 4 d'abril de 2002, en relació amb la proposta de sòl comercial, amb consideracions respecte de la conveniència d'introduir la limitació consistent que cap dels locals que s'instal·len en la nova àrea comercial, de forma individual, tindrà la consideració de gran superfície. A més, la possible implantació de grans superfícies de venda al detall, quedaria obligada a obtindre (amb caràcter previ a l'atorgament de la llicència municipal) l'autorització de la Conselleria competent en matèria de comerç, les limitacions de la qual ja consten en la normativa vigent en el municipi. No obstant això, en sessió de 26 de juny de 2002 el Ple de l'Ajuntament acorda la incorporació de les limitacions requerides.
  
Consideracions tecnicojurídiques
  
Primera
  
La tramitació ha sigut de conformitat amb el que establix l'article 38, per remissió del 55.1 i concordants, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU) i l'article 174 del Reglament de Planejament de la Comunitat Valenciana (RPCV), aprovat per Decret 201/1998, de 15 de desembre de 1998, del Govern Valencià.
  
Segona
  
La documentació s'estima, en línies generals, completa, en funció de les característiques del municipi i de l'objecte de la modificació, als efectes del compliment de l'article 27 de la LRAU.
  
Tercera
  
Les determinacions contingudes en el present expedient es consideren genèricament correctes, des del punt de vista de les exigències de política urbanística i territorial de la Generalitat, tal com s'arreplega en l'article 40 de la LRAU, alhora que l'Ajuntament ha acceptat les condicions requerides per la Conselleria competent en matèria de comerç, condicions que, segons la normativa urbanística vigent, ja es preveuen en les Normes Urbanístiques del Pla General.
  
Quarta
  
La Comissió Territorial d'Urbanisme a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de planejament general de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Reglament dels Òrgans Urbanístics de la Generalitat Valenciana, aprovat per Decret 77/96, de 16 d'abril, del Consell.
  
Vistos els preceptes legals esmentats, la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999, i la resta de disposicions de general i pertinent aplicació, la Comissió Territorial d'Urbanisme, acorda
  
1r. Aprovar definitivament la Modificació Puntual núm. 15 del Pla General de Sant Vicent del Raspeig.
  
2n. Publicar íntegrament el present acord aprovatori en el Diari Oficial de la Generalitat Valenciana a l'efecte de la immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que no té el document normes urbanístiques.
  
Contra el present acord que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.
  
Alacant, 3 d'octubre de 2002.- El secretari de la Comissió Territorial d'Urbanisme: PA Juan M. Frases Juan.